На основу исказа различитих очевидаца, као и двојбене аутопсије проведене у оквиру Розвелског НЛО инцидента, може се реконструисати типичан изглед ових створења. Већина извештаја поставља њихову висину између 100 и 140 цм, ниже од просечне висине човека. Глава им је већа у односу на тело. Имају велике, тамне и лагано искошене очи, нос је доста слабо наглашен, уста се могу описати као један прорез или пукотина, док је забележен потпуни изостанак било каквих видљивих отвора са стране главе, попут ушне шкољке или било којег другог облика органа слуха.